Source: http://obcan.hlohovec.sk/vseobecne-zavazne-nariadenia.phtml?id_kat_for_menu=16074&module_action__254455__id_vzn=20759
Timestamp: 2019-09-23 12:02:35+00:00

Document:
Mestské zastupiteľstvo mesta Hlohovec v rámci svojej samosprávnej pôsobnosti podľa § 6 ods. 1 zákona č. 369/1990 Zb. o obecnom zriadení v znení neskorších predpisov a podľa § 72 ods. 2 a § 52 zákona č. 448/2008 Z.z. o sociálnych službách a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov vydáva toto Všeobecne záväzné nariadenie mesta Hlohovec č. 204/2017 o sociálnej službe monitorovanie a signalizácia potreby pomoci.
1. Účelom tohto všeobecne záväzného nariadenia mesta Hlohovec (ďalej len „nariadenie“) je upraviť pravidlá a podmienky poskytovania sociálnej služby - monitorovanie a signalizácia potreby pomoci s použitím telekomunikačných technológií na území mesta Hlohovec ako sociálnej služby podľa zákona č. 448/2008 Z.z. o sociálnych službách a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov (ďalej len „zákon o sociálnych službách“), určiť okruh prijímateľov sociálnej služby.
2. Podľa § 52 ods. 1 zákona o sociálnych službách ide o sociálnu službu poskytovanú fyzickej osobe, ktorá má nepriaznivý zdravotný stav s cieľom zabrániť vzniku krízovej situácie alebo zabezpečiť jej riešenie1.
1. Monitorovanie a signalizácia potreby pomoci sa poskytuje fyzickej osobe s trvalým pobytom v meste Hlohovec (ďalej ako „žiadateľ“).
2. Mesto Hlohovec zabezpečuje službu prostredníctvom Mestského úradu v Hlohovci - odboru spoločenských služieb (ďalej ako „MsÚ“).
2. Podmienky poskytovania služby, výšku a spôsob úhrady upravuje zmluva o poskytovaní sociálnej služby uzatvorená podľa § 74 zákona o sociálnych službách.
3. Výška úhrady za prenájom technického zariadenia zabezpečujúceho monitorovanie a signalizáciu potreby pomoci je stanovená v zmysle dohody medzi Mestom Hlohovec a dodávateľom technológie.
1. Toto nariadenie bolo schválené mestským zastupiteľstvom mesta Hlohovec dňa 14.12.2017.
1 § 52 Zákona o sociálnych službách
CMS systém (redakčný) systém WEBY PORTÁL, mapa stránky web portál, webhosting, WEBY HOSTING, domény, registrácia domény spoločnosti WEBY GROUP, s.r.o., technický prevádzkovateľ - kontakt, 23.09.2019 14:02:35

References: § 6
 § 72
 § 52
 § 52
 § 74
 § 52